भोपाल : भाजपा की पांच सीटों पर बड़े नेताओं की दावेदारी है। दक्षिण-पश्चिम सीट पर लगातार तीन बार से विधायक और राजस्व मंत्री उमाशंकर गुप्ता के अलावा ध्रुवनारायण सिंह, शैलेंद्र प्रधान और सुरेंद्रनाथ सिंह भी टिकट चाहते हैं। नरेला से दो बार के विधायक और राज्यमंत्री विश्वास सारंग के अलावा रमेश शर्मा गुट्टू भैया और चेतन सिंह दावेदारी कर रहे हैं। मध्य से सुरेंद्रनाथ सिंह के अलावा ध्रुवनारायण सिंह, आलोक संजर और राहुल कोठारी भी टिकट चाहते हैं। गोविंदपुरा से बाबूलाल गौर के अलावा कृष्णा गौर, तपन भौमिक और महापौर आलोक शर्मा उम्मीदवार बनना चाह रहे हैं। हुजूर से विधायक रामेश्वर शर्मा को भगवानदास सबनानी, जितेंद्र डागा, भागीरथ पाटीदार से चुनौती मिल रही है।